बीड
बीड भारत के महाराष्ट्र राज्य के मध्य भाग में स्थित बीड ज़िले का एक शहर है। यह जिले का प्रशासनिक मुख्यालय है। शायद बीड में सबसे प्रसिद्ध और आकर्षक स्थल कंकालेश्वर मंदिर है, जिसका उल्लेख 1500 के दशक के ऐतिहासिक ग्रंथों में मिलता है। कृत्रिम झील के चारों ओर काले पत्थर से निर्मित इस मंदिर की वास्तुकला एलोरा की गुफाओं से मिलती जुलती है। दीवारों पर जटिल नक्काशी की गई है और बड़े मैदान में महाशिवरात्रि पर वार्षिक मेला लगता है।